कायमगंज। बारात के रवाना होते समय नाच रहे नागिन बैंड के डांसर को लेकर बारातियों में विवाद हो गया। जिसमें दूल्हे के भाई ने तमंचे से फायर कर दिया। जिससे गोली डांसर के हाथ में जा लगी। मंगलवार को कोतवाली पहुंचे मजनू नागिन बैंड के डांसर पप्पू ने बताया कि क्षेत्र के गांव गुरूदयाल नगला से 17 जून को रामस्वरूप के पुत्र की बारात जनपद शाहजहांपुर के गांव बजीदपुर जा रही थी। बारात में शाहजहांपुर के मदनापुर से मजनू नागिन बैंड बुक था। बारात की निकासी के समय बैंड के डांसर पप्पू पुत्र नन्हेलाल निवासी फरीदापुर शाहजहांपुर डांस कर रहा था। वहां मौजूद कुछ लोगों ने डांस बंद करने को कहा। इसको लेकर विवाद होने लगा। इसी बीच दूल्हे का भाई तमंचा निकाल लाया और उसने फायर कर दिया जो डांसर पप्पू के हाथ में जा लगा। जिससे वह घायल हो गया। घटना की वजह से बैंड के लोग अपना सामान समेटकर भाग गए।